Три или четири колeла?
Този избор до голяма степен зависи от начина ви на живот и от това къде ще използвате количката.
Триколките се отличават със своята маневреност, която се дължи именно на единичното предно колело. Те се управляват спокойно с една ръка, а големите им задни колела позволяват безпроблемно преодоляване на тежки терени. Количките с три колела обаче често са по-скъпи, заемат повече място и са по-тежки.
Четириколките заемат по-малко пространство и са по-евтини от триколките. Допълнителното колело може да осигури повече стабилност, която обаче е за сметка на маневреността.
В крайна сметка, ако ще ви се налага често да сгъвате и разгъвате количката и възнамерявате да я използвате за разходки из квартала или за да се придвижите до близкия търговски център, по-удачният вариант би бил четириколка. Ако пък планирате да я използвате извън отъпканите пътища и маневреността и лекотата на управление са ви по-важни от практичните размери, то тогава се ориентирайте към триколка.


